รวบคาด่าน! “น้องเบล” ลูกสาว “บรรยิน” พบยาเสพติด-ฉี่ม่วง จนท.คุมตัวส่งศาลอาญากรุงเทพใต้
รวบคาด่าน! “น้องเบล” ลูกสาว “บรรยิน” พบยาเสพติด-ฉี่ม่วง จนท.คุมตัวส่งศาลอาญากรุงเทพใต้
รวบคาด่าน! “น้องเบล” ลูกสาว “บรรยิน” พบยาเสพติด-ฉี่ม่วง จนท.คุมตัวส่งศาลอาญากรุงเทพใต้
9 มี.ค. 2563

เมื่อวันที่ 9 มี.ค. 63 มีรายงานข่าวแจ้งว่า เจ้าหน้าที่ตำรวจฝ่ายป้องกันและปราบปราม สถานีตำรวจนครบาลทองหล่อ ขณะตั้งด่านตรวจอยู่ที่บริเวณด้านหน้า สวนเบญจกิติ ถนนสุขุมวิท ได้มีรถเบ๊นซ์รุ่น CLS 200 สีขาว หมายเลขทะเบียน ศน-2244 กรุงเทพมหานคร ขับเข้ามาภายในด่านตรวจ ดังนั้น เจ้าหน้าที่ตำรวจจึงขอตรวจค้น พบผู้โดยสารในรถจำนวน 3 คน คือ นายพรพัฒน์ พีระบูล อายุ 39 ปี นายเวโรจน์ ยงวัฒนานันท์ อายุ 38 ปี และ นางสาวบุษญา ตั้งภากรณ์ อายุ 30 ปี ลูกสาว พ.ต.ท.บรรยิน ตั้งภากรณ์
อย่างไรก็ตาม จากการตรวจค้นภายในรถ พบยาอีริมินไฟว์ จำนวน 2 เม็ด ซึ่งเป็นของ นายพรพัฒน์ พีระบูล ขณะที่ นางสาวบุษญา รับว่าเพิ่งเสพยาอีมาเมื่อ 2 วันก่อน ดังนั้น เจ้าหน้าที่จึงได้เชิญตัวทั้งหมดมาที่ สน.ทองหล่อ จากการตรวจปัสสาวะเบื้องต้นพบว่าเป็นสีม่วง 2 ราย
ทั้งนี้ พนักงานสอบสวนจึงแจ้งข้อกล่าวหา นายพรพัฒน์ ครอบครองวัตถุออกฤทธิ์ประเภท 2 (อีริมินไฟว์) และแจ้งข้อหา นายเวโรจน์ และ น.ส.บุษญา เสพยาเสพติดให้โทษประเภท 1 เมทแอมเฟตามีน (ยาอี) โดยขณะนี้ได้ควบคุมตัวทั้งหมดส่งศาลอาญากรุงเทพใต้แล้ว